Кристин Юрукова
Дива перуника

chitanka.info

Мембраните

на перуниката дива,

приютили

най-тънкото злато

на заранта,

блещукането

течно на еона,

нишката любовна

на Ариадна,

свита на кълбо.

Повтарят извивките

на целомъдреното лоно,

на неизследваната плът.

С тях вселената

се смалява до перушина,

разчитаща на твоето крило.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.